Lemmatsi
Lemmatsi on küla Tartu maakonnas Kambja vallas. Enne Eesti omavalitsuste haldusreformi 2017. aastal kuulus küla Ülenurme valda. Lemmatsi küla lähedal, Ränni alevikus, Tartu–Valga maantee ääres asub 1964. aastal püstitatud skulptor Elmar Rebase heledast kivist monument eesti- ja venekeelse kirjaga «Inimesed olge valvsad. Siin mõrvasid fašistid 12 000 inimest», Jalaka liinil tankitõrjekraavis hukatute mälestuseks.